《早秋雨霁图》
宋代·崔鶠

我离蜀山来，赤日走东州。
奇峰作眼想，一过神已留。
翩翩宋公子，新诗蔼风流。
丹青见新韵，潇潇出林丘。
依微万里遥，旷明一雨收。
高云杳褰开，缟日明华秋。
风裾映山青，眇眇行李幽。
得非送将归，色有离别忧。
念我山海癖，鍼砭不为瘳。
目看孤鸿飞，心已麋鹿游。
吾儿能扶犁，此帻便可投。
勿言尺寸许，是中有菟裘。

作者简介：崔鶠(yǎn)，元佑进士，任凤州（今陕西凤县东）司户参军、筠州（今江西高安）推官。宣和六年(1124)起用为宁化军（治所在今山西静乐北宁化）通判，召为殿中侍御史。宋钦宗即位，以谏官召用，上书论蔡京之奸时，曾论及当时的文禁：“若苏轼、黄庭坚之文章，范镇、沈括之杂说，悉以严刑重赏，禁其收藏。其苛锢多士，亦已密矣。”而此时北宋垂亡矣。他深知局势难以挽回，“每叹天下事不可为”(吕本中《师友杂志》)，不久得挛疾而卒。